《和纪伯紫》
清代·魏裔介

钟山醉老太平春，自与云霞道气亲。三代尚存惟我辈，百年独步见斯人。

久居深巷绝华毂，耻向侯门吐锦茵。高隐从来思济世，殷勤属我作良臣。

作者简介：（1616—1686）初直隶柏乡人，字石生，号贞庵，又号昆林。顺治三年进士，散馆授工科给事中。康熙间官至吏部尚书，保和殿大学士，以党附鳌拜之嫌致仕。为言官时疏至百余上，敷陈剀切，多见施行。乾隆初追谥文毅。治理学，有《圣学知统录》、《知统翼录》、《希贤录》，另有《兼济堂集》等。